
**Opseg kruga**

**Otkrivanje broja π**

U bilježnicu napiši naslov "Opseg kruga" te ispod njega rečenicu "Opseg kruga je duljina ruba kruga, tj. duljina kružnice."

Izreži ovaj papir po isprekidanim linijama te ispod teksta maloprije zapisanog u bilježnicu zalijepi izrezani dio, napravi što se na njemu traži i dopuni tablicu.

* Nađi kod kuće nekih 5 okruglih predmeta koji će predstavljati kružnice različitih promjera, npr. čašu, flašu, teglicu za cvijeće, poklopac flašice, kutiju kreme… U donju tablicu ispod rednih brojeva upiši o kojem se predmetu radi.
* Pomoću konca ili tanke špage izmjeri opseg izabranog kruga (duljinu kružnice) i zapiši ga u donju tablicu. Mjerenja napravi što preciznije!
* Ravnalom izmjeri promjere tih kružnica i zapiši ih u donju tablicu. Mjerenja napravi što preciznije!
* Na kraju, za svaki predmet, kalkulatorom izračunaj količnik **O : (2r)**. Ako si precizno mjerio i dobro izračunao, trebao bi dobiti približno jednake vrijednosti tih količnika. Dobivaš li tako?

|  |  |  |  |  |  |
| --- | --- | --- | --- | --- | --- |
| predmet | 1. | 2. | 3. | 4. | 5. |
| opseg kruga  **O**  (duljina kružnice - duljina konca) |  |  |  |  |  |
| promjer kružnice  **2r** |  |  |  |  |  |
| **O : (2r)** |  |  |  |  |  |